มหาวิทยาลัยบราวน์รายงานถึง Manfred Steiner ชายวัย 89 ปีที่สอบจบปริญญาเอกฟิสิกส์สำเร็จเมื่อวันที่ 15 กันยายนที่ผ่านมาในหัวข้อ Corrections to the Geometrical Interpretation of Bosonization โดย Steiner ระบุว่าเขาอยากเป็นนักฟิสิกส์มาตั้งแต่เด็ก แต่ครอบครัวอยากให้เป็นหมอ  Steiner ได้ปริญญาเอกแพทย์ศาสตร์จากมหาวิทยาลัยเวียนนาตั้งแต่ปี 1955 และหลังจากนั้นก็ได้ปริญญาเอกใบที่สองสาขาชีวเคมีจาก MIT ในปี 1967 และหลังจากนั้น Steiner ก็ทำงานเป็นนักวิจัยที่มหาวิทยาลัยบราวน์จนเกษียณปี 2000  Steiner เล่าว่าเขายังสนใจฟิสิกส์อยู่เสมอและกลับไปนั่งเรียนวิชาฟิสิกส์ในที่มหาวิทยาลัยบราวน์อยู่บ้างแต่กลับไม่เข้าใจเนื้อหาลึกๆ นัก หลังเกษียณจึงไปลงทะเบียนเรียนในฐานะนักเรียนพิเศษเทอมละ 1-2 วิชา และเก็บวิชาเรียนไปเรื่อยๆ จนสามารถเรียนปริญญาเอกได้ในปี 2007 ระหว่างเรียนเขาพบปัญหาสุขภาพบ้างทำให้กระบวนการเรียนล่าช้าออกไป
Manfred Steiner เขา Steiner Steiner Steiner เขา เขา